**Javno savjetovanje** **Odluke o uvjetima ulaza, prometovanja i izlaza vozila iz zone prometa u zaštićenoj kulturno-povijesnoj cjelini i kontaktnoj zoni Grada Dubrovnika.**

Izmjenama Zakona o sigurnosti prometa uveden je novi pojam u članku 2 , odredba 106 koja glasi:

*„zona prometa u zaštićenoj kulturno-povijesnoj cjelini i kontaktnoj zoni“* je kulturno-povijesna cjelina te područje koje okružuje kulturno dobro, a koje kulturno dobro je upisano u Listu svjetske baštine ili u Listu ugrožene svjetske baštine i za koje se određuju mjere radi osiguranja zaštite vrijednosti kulturnog dobra prema propisu kojim se uređuje zaštita i očuvanje kulturnih dobara te u kojoj se skupno ograničava ulaz u zonu te uređuju načini i uvjeti ulaza i izlaza vozila.

U samome zakonu nije donesen nijedan članak kojim se pobliže određuje način provođenja pojma iz članka 2, stavka 106.

Odluka koja se nalazi u javnome savjetovanju bavi se samo „užim središtem grada Dubrovnika“, iako je Zakon omogućio da se sagleda i predlože mjere u kojoj se skupno ograničava ulaz u kontaktnoj zoni grada Dubrovnika te uređuju načini i uvjeti ulaza i izlaza vozila.

Kako sam već ranije poslao opširne komentare i prijedloge na predloženu Odluku, ovim tekstom predlažem konkretne mjere kojima bi se ograničili i uredili uvjeti ulaza i izlaza vozila u cijelu kontaktnu zonu, kako je Zakon o sigurnosti prometa omogućio.

**KONTAKTNA ZONA - ŠIRE SREDIŠTE GRADA DUBROVNIKA**

**Jadranska Turistička Cesta - Sustjepan/Kantafig – Iljina glavica/Ulica Pera Bakića**

Zona ima dva ulaza i izlaza u grad Dubrovnik, jedan na području Sustjepana preko koga se ulazi u kontaktnu zonu koja počinje na Kantafigu i drugi na spoju JTCa sa ulicom Pera Bakića na Iljinoj glavici koji se u cijelosti nalazi u kontaktnoj zoni UNESCA.

Zona ima dva ulaza i izlaza u grad Dubrovnik, jedan na području Sustjepana preko koga se ulazi u kontaktnu zonu koja počinje na Kantafigu i drugi na spoju JTCa sa ulicom Pera Bakića na Iljinoj glavici koji se u cijelosti nalazi u kontaktnoj zoni UNESCA.

U Zoni „šire središte grada Dubrovnika“ potrebno je regulirati slijedeće cjeline.

1. Tranzitni transport vozila Kontaktnom zonom grada Dubrovnika preko Jadranske turističke ceste od Mosta dr Franje Tuđmana, skretišta prema Sustjepanu do Vidikovca Orsula .
2. Ulaz i izlaz vozila na istočnom ulazu Iljina Glavica .
3. Ulaz i izlaz vozila na zapadnome ulazu u grad Sustjepan .
4. Park and ride sustav na zapadu – Parkiralište Pobrežje, te povezivanje sa užim i širim središtem grada Dubrovnika.
5. Park nad ride sustav općina Župa dubrovačka: Groblje Dubac – Čibača, te povezivanje sa užim i širim središtem grada Dubrovnika.
6. Turistička cesta Groblje Dubac – Orsula – Ploče – povijesna jezgra .
7. Obilaznica Srđa: Most dr Franje Tuđmana – Sustjepan – Komolac – Brgat – Dubac .

1. **Tranzitni transport vozila Kontaktnom zonom grada Dubrovnika preko Jadranske turističke ceste od Mosta dr Franje Tuđmana, skretišta prema Sustjepanu do Vidikovca Orsula**

Tranzitna vozila smatraju se sva vozila koja prelaze Most dr Franje Tuđman, te nastavljaju vožnju kontaktnom zonom preko JTCa iznad grada ili kroz Sustjepan i Komolac , a izlaze na graničnom prelazu Karasovići.

Ovo su vozila koja se samo provoze kroz kontaktnu zonu, stvaraju gužvu, uzrokuju česte nesreće, te ometaju promet vozila lokalnoga stanovništva.   
Za njih se predlaže uvesti Tranzitnu taksu u iznosu od 5 – 50 eura ovisno o veličini vozila.

1. **Ulaz i izlaz vozila na istočnom ulazu Iljina Glavica**

Istočni ulaz u Dubrovnik, nalazi se na spoju Jadranska turistička cesta - Ulica Pera Bakića, koji čini jedinstvenu prometnu cjelinu na križanju Iljina Glavica. Moderno uređen ulaz u grad, sa širokim prometnicama , adekvatno riješenim svim elementima prometa. Semafori, pješaci, pothodnik, hortikultura.

Od mosta dr Frana Tuđmana do ulaza Iljina Glavica isprojektirana je treća pješačka traka , koju su napravile Hrvatske ceste u dogovoru sa Hrvatskim vodama. Projekt uključuje pješačku stazu širine 2.5 metra, tri pothodnika, te 150 parkirnih mjesta. Projekt riješava i pristup portalu Križnoga puta uz brdo Srđ.

Od ulaza Iljina glavica do vidikovca Orsula , cesta koja se nalazi u cijelosti u kontaktnoj zoni UNESCA, nije moguća VIDLJIVA izgradnja koja ugrožava donesena pravila Ministarstva kulture i UNESCA. Izgradnja je moguća, sukladno strogim pravilima.

Slično po modelu ulaska u uže gradsko područje potrebno je donijeti Pravila , tko, kada i pod kojim uvjetima može ući u kontaktnu zonu Svjetskoga dobra UNESCA, šire središte grada Dubrovnika. Pravila će biti drugačija, ali će činiti jedinstveni prometni sustav koji će regulirati promet vozilima, širega i užega područja grada Dubrovnika.

Projekt treba voditi u nekoliko faza.

* 1. **Faza Brojenje prometa.**

Na križanju JTCa i Ulice Pera Bakića postave se kvalitetni brojači prometa sa videonadzorom koja u realnome vremenu daju broj vozila po vrstama koje ulaze na šire gradsko područje. Projekt je tehnološki znatno lakši, nego sustav Dubrovnik visitor, koji broji ljude u povijesnoj jezgri na šest ulaza/izlaza u realnome vremenu.

Brojači prometa na ulazima/izlazima iz širega područja grada, treba upariti sa Smart parkingom u koga treba uključiti i sva privatna parkirališta, gdje se odmah vide slobodna parkinga mjesta, njihove cijene, te načini rezervacije parkinga.

* 1. **Postavljanje Pametnih semafora na ulazima i rekonstrukcija spojnih prilaza sa JTCa na Pera Bakića**

Postojeći ulazi omogućavaju postavljanje pametnih semafora bez većih ulaganja. Jedan i drugi ulaz omogućuju normalni nastavak prometovanja JTCom u smjeru istoka i zapada ako vozilo nema dozvolu ulaska u šire gradsko područje u datom vremenu.

Potrebno je napraviti ozbiljan prometni projekt koji uključuje i radove rekonstrukcije, kako bi se postigla optimalna regulacija, koristeći semafore, displeje, aplikacije i slične moderne metode.

U dogovoru sa Hrvatskim cestama i općinom Župa dubrovačka potrebno je postaviti i displeje, te eventualno semafore koji bi već na Dupcu davali sve informacije koja vozila i pod kojim uvjetima mogu ući u šire područje grada Dubrovnika, jer od Dupca do Iljine glavice u dužini od pet kilometara nema mogućnosti skretanja, niti novoga ulaza i izlaza, osim ograničenoga broja vozila koja idu na Bosanku.

* 1. **Usvajanje Odluke o uvjetima ulaza, prometovanja i izlaza vozila iz zone prometa u kontaktnoj zoni, širem području Grada Dubrovnika .**

Temeljem analize brojanja prometa, popunjenosti parkirališta na širemu gradskome području , sa uključenim analizama prometa donose se odluke kojima se regulira ulaz u šire područje grada Dubrovnika. Učinci Odluke prate se u realnome vremenu svakodnevno, te se odluka mijenja sukladno postavljenim ciljevima, a najvažniji je Grad bez gužvi, sa prvenstvom prometa lokalnoga stanovništva.

1. **Ulaz i izlaz vozila na zapadnome ulazu u grad – križanje Sustjepan**

Zapadni ulaz u šire gradsko područje ima samo jedan ulaz preko križanja Sustjepan, iz koga dolazi cesta sa JTCa i Mosta, te cesta iz pravca Komolca i Mokošice.

GUPom grada Dubrovnika omogućeno je kvalitetno uređenje i proširenje sadašnjega križanja sa izgradnjom benzinske pumpe, za vozila na kopnu i brodove na moru. Projekt proširenja križanja i izgradnju velike benzinske pumpe postoji u gradu Dubrovniku, napravljen od hrvatske tvrtke iz naftnoga biznisa.

Na postojećem križanju, a sutra i na rekonstruiranome potrebno je ugraditi brojače prometa, postaviti semafore i displeje koji će kao i na križanju JTC- Pera Bakića davati sve informacije o prometu na širem području grada Dubrovnika, te u kasnijoj fazi onemogućavati ulaz vozila koji nemaju dozvolu.

1. **Parkiralište Pobrežje, Park and ride sustav**

GUPom grada Dubrovnika iz 2014. godine omogućena je izgradnja spojne ceste Most – Pobrežje, prve dionice Primorske ceste, koja se nastavlja do Dola. Sagledavajući prometna rješenja od Osojnika do Mosta, predložio sam izgradnju prometnice sa tri vozna traka i pješačkim trotoarom koja je izgrađena pred tri godine. Cesta ima kapacitet sasvim dovoljan za prihvatiti sva vozila koja će novoizgrađanom prometnicom od Dola do Osojnika, dolaziti na šire područje grada Dubrovnika. Most dr Franja Tuđmana ima dvije trake, a prva dionica Primorske ceste ili spojne ceste Dubrovnik – Osojnik ima tri vozna traka.

Na Pobrežju udaljenosti od Mosta 2.5 kilometra predviđena je izgradnja velikoga parkirališta sa 624 mjesta, uključujući autobusna parkirališta i taxi stajališta. Ukupna udaljenost Parkiralište Pobrežje, udaljen je od Iljine Glavice oko 6 kilometra . Cijelom trasom predviđen je i pješački trotoar, dio od Mosta do Pobrežja dužine oko 1.7 kilometra već je izgrađen, sa postavljenom javnom rasvjetom.

Od Mosta do Iljine glavice kao što sam već naveo u točki 2. naveo sam izgradnju pješačkoga koridora širine 2.5 metra i dužine 3.3 kilometra. Od Parkirališta Pobrežje do ulaza u povijesnu jezgru kroz Vrata od Pila, ima ukupno 7 kilometara. Oko sat i po vremena pješačenja nizbrdo i oko dva sata uzbrdo. Za brojne stanovnike Dubrovnika i pogotovo turiste izvanredna prilika za unapređenje zdravlja i nezaboravni pogled na Dubrovnik.

1. **Park and Ride sustav – Župa Dubrovačka. Parkirališta Čibača i groblje Dubac**

Na udaljenosti od 6 kilometra od Iljine glavice na području Župe dubrovačke već danas postoje dva velika parkirališta. Potpuno ista udaljenost kao do Pobrežja. Prvo je već izgrađeno parkiralište od 250 mjesta na području groblja Dubac, plaćeno zajedničkim sredstvima grada Dubrovnika, 76 % i općine Župa dubrovačka 24 %. Drugo je ogroman parking na području Čibače i pripadajućih trgovačkih centara i poslovnih subjekata koji ima sada više od 600 mjesta. Ukupno već danas ima oko tisuću mjesta i najveća je parkirališna zona na jugu Hrvatske.

Parkiralište groblja Dubac raditi će za potrebe groblja uglavnom u popodnevnim satima. Uz minimalne financije samo parkiralište groblja Dubac može imati kapacitet isti kao Pobrežje od oko 600 mjesta, te biti pod zajedničkim upravljanjem i grada Dubrovnika i općine Župa dubrovačka.

Područje Čibače uz malo uređenja prostora i neznatna ulaganja, može narasti do 1400 mjesta, te sa parkiralištem groblja Dubac činiti Park and ride sustav od dvije tisuće vozila. Tri puta veći kapacitet nego Park and ride sustav Pobrežje.

U doglednoj budućnosti Kamenolom Župa, će se zatvoriti sa mogućnosti izgradnje samostalnoga parkinga od još dvije tisuće mjesta. Na udaljenosti 6 kilometra od ulaza Iljina Glavica može biti Parkirališna zona sa 4 000 mjesta, sasvim dovoljno da preuzme na ozbiljno rasterećenje gužvi i Dubrovniku, tijekom cijele turističke sezone.

Javno poduzeće Libertas već danas, a svakako prije sezone treba uvesti direktnu liniji Dubrovnik poslovni centar – Čibača, groblje Dubac.

1. **Spoj Groblje Dubac – Orsula- Ploče – Grad pješačka staza**

Od Ploča ulicom Frana Supila, te starim istočnim ulazom grad cestom preko Orsule postoji široka pješačka cesta širine 4 – 5 metara koja završava tristo metara prije križanja Dubac. Ovu dionicu potrebno je u dogovoru sa Hrvatskim cestama produžiti od sadašnjega slijepoga spoja sa JTCom do križanja Dubac i pješačke staze koja vodi do Groblja Dubac. Radi se o udaljenosti od 500 metara , koja treba biti i sastavni dio Kružnoga toka Dubac koji će omogućiti kvalitetni spoj postojećih cesta sa riješenim pješačkim koridorima. Izgradnjom novih 500 metra širokoga pješačkoga koridora, te sanacije odrona na postojećoj cesti groblje Dubac povezalo bi se sa povijesnom jezgrom Dubrovnika, širokom ulicom kojom bi osim pješaka mogli prometovati i biciklisti, te manji električni vlakići . Dužina ceste Pile – Orsula . groblje Dubac je oko 5 kilometara. Najljepša turistička staza na Mediteranu sa pogledom na otvoreno more, Lokrum, Dubrovnik. Minimalna dodatna ulaganja, a dobit nesaglediva.

Parkiralište groblja Dubac i nova pješačka staza znatno bi rasteretilo promet užim središtem Dubrovnika, jer sa velikoga parkirališta pješke bi se dolazilo do ulaza u povijesnu jezgru za sat vremena, a alternativnim zelenim prijevozom za 15 minuta. Znatno brže nego sadašnjim cestama od Župe dubrovačke do Pila.

1. **Obilaznica Srđa: Most dr Franja Tuđmana – Sustjepan – Komolac – Brgat – Dubac .**

Županijskim prostornim planom, koji je automatski prenesen u dubrovački GUP predviđena je kao jedna od varijanti , izgradnja široke nove ceste ceste sjevernom stranom Srđa. Prometnica bi presjecala trase povijesnoga Vodovoda, štreke željeznice koje su obje zaštićena kulturna dobra. Cesta bi bila jedna od tranzitnih pravaca prema istoku, bez ikakva pozitivnih utjecaja za građane Dubrovnika.

Umjesto ove ceste potrebno je napraviti rekonstrukciju ceste od Mosta kroz Sustjepan, , Čajkoviće i Komolac, do Brgata i Dupca. Cesta već postoji koju je potrebno unaprijediti i prilagoditi novim prometnim standardima.

Gledajući od zapada prema istoku na ovoj cesti potrebno je među ostalim izgraditi nove dionice ili sadržaje na slijedećim lokacijama.

* Križanje Sustjepan sa benzinskom pumpom i semaforima.
* Tunel Čajkovići dužine jednoga kilometra kojim bi se omogućilo proširenje ACY marine Komolac, uz prekrasni Lungo mare postojećom trasom za stanovnike Rijeke dubrovačke i turiste. Ljetnikovci Bosdari i Sorkočević dobili bi nove sadržaje, te se nalazili u budućoj pješačkoj zoni.
* Cesta od Benzinske pumpe Komolac do skretanja Knežica rekonstruirala bi se kao trotračna cesta sa pješačkim trotoarom od pumpe, do Knežice. Po uzoru na cestu Most Pobrežje. Od skretišta Knežica do Brgata gradila bi se tri traka ili samo na dijelu dionice, ovisno o prometnoj studiji.
* Dužina ceste Most – Komolac – Brgat – Dubac iznosi 12 kilometra ,a dionica Most – Iljina glavica – Dubac iznosi 8 kilometara. Razlika je samo 4 kilometra ili 5-6 minuta duže vožnje u normalnim uvjetima.

**ZAKLJUČAK**

Grad Dubrovnik ima tri cjeline koje se sve nalaze u zaštićenoj povijesnoj kulturnoj sredini i kontaktnoj zoni, a na koje se odnose odredbe Zakona o sigurnosti prometa.

Prva je povijesna jezgra koja je isključivo pješačka zona i koja ima ograničenu mogućnost prihvata posjetitelja u istovremeno. Brojka posjetitelja ograničena je na 8 000 ljudi, zbog sigurnosnih razloga.

Drugo je uže središte grada , za koje treba privremeno ograničiti prijevoz turista , kada je broj posjetitelja u povijesnoj jezgri veća od 8 000 .

Treće je, šire područje grada čiji se cestovni ulazi i izlazi nalaze u kontaktnoj zoni . Broj automobila koji mogu istovremeno prometovati ili biti parkirani je ograničen. Ulazak u šire središte grada treba ograničiti po istom principu kako se ograničva ulazak posjetitelja u povijesnu jezgru, te vozila u uže središte grada.

Dubrovnik ima šansu da bez većih ulaganja postaje najmoderniji europski i Mediteranski SMART AND GREEN CITY , usvajajući samo razumne prijedloge, temeljene na provjerljivim brojkama i činjenicama.

.